Három évet is kaphat, aki neten szidja az azeri elnököt
És páholyból várhatja, hogy összejön-e a nagy találkozás Federerrel.
Azerbajdzsánban keddtől bűncselekménynek számít, ha bárki sértő megjegyzéseket tesz közzé az ország elnökére a világhálón.

Az azeri parlament kedden szavazta meg a BTk. szigorítását az államfő jó hírnevének és becsületének megsértésével kapcsolatos passzusok tekintetében. Ezek értelmében

pénzbírsággal, közmunkával, szabadságvesztéssel büntethetők azok, akik a világhálón bármilyen formában megsértik, megalázzák vagy szidalmazzák Azerbajdzsán első emberét.A legenyhébb büntetési tétel – hathavi elzárás – azokra vonatkozik, akik kilétük felvállalásával vetemednek az államfő gyalázására. Ennek kétszerese jár annak, aki álnév alatt, kitalált profilok mögé rejtőzve teszi ugyanezt. A legsúlyosabb büntetés – három év börtön – pedig azokra az elvetemültekre vár, akik valaki más nevében szidalmazzák Ilham Alijevet a weben – adta hírül az apa.az.
azerbajdzsán